pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-อนุทิน รับภัยแล้งกระทบ รพ.สุรินทร์  สั่งรายงานสถานการณ์วันต่อวัน
วันศุกร์ที่ 9 สิงหาคม 2562
อนุทิน รับภัยแล้งกระทบ รพ.สุรินทร์  สั่งรายงานสถานการณ์วันต่อวัน
รองนายกรัฐมนตรีและรัฐมนตรีว่าการกระทรวงสาธารณสุข รับภัยแล้งกระทบ รพ.สุรินทร์ สั่งรายงานสถานการณ์วันต่อวัน ทางส่วนกลางพร้อมให้การช่วยเหลือสนับสนุนตลอด พร้อมกําชับโรงพยาบาลทุกแห่ง เตรียมพร้อมสํารองน้ําไว้ให้เพียงพอ
เร่งจัดหาและประสานหน่วยงานที่เกี่ยวข้อง ไม่ให้กระทบต่อบริการผู้ป่วย
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า ขณะนี้ ในหลายพื้นที่ของประเทศประสบปัญหาภัยแล้ง ได้กําชับให้โรงพยาบาลในสังกัดทั่วประเทศ ที่เสี่ยงได้รับผลกระทบจากปัญหาภัยแล้ง มีมาตรการบริหารจัดการน้ํา อาทิ แผนจัดหาและสํารองน้ํา มาตรการประหยัดน้ํา เพื่อไม่ให้กระทบต่อการบริการประชาชน หากกรณีน้ําสํารองไม่เพียงพอ ให้ประสานขอความร่วมมือจากหน่วยงานอื่นๆ เพื่อขอรับการสนับสนุน
สําหรับที่จังหวัดสุรินทร์ โรงพยาบาลสุรินทร์ อยู่ในพื้นที่ประสบปัญหาภัยแล้ง ได้รับผลกระทบจากสถานการณ์ภัยแล้ง โรงพยาบาลได้ประกาศภาวะฉุกเฉิน และจัดตั้งศูนย์ปฏิบัติการฉุกเฉินด้านการแพทย์และสาธารณสุข กรณีภัยแล้งเพื่อประเมินสถานการณ์น้ําประจําวัน ได้มีมาตรการรองรับภัยแล้งดังนี้ 1.จัดหาแหล่งน้ําเพิ่มเติมจากแหล่งอื่น เช่น ขุดเจาะน้ําบาดาล รวมทั้งขอรับการสนับสนุนน้ําจากหน่วยงานอื่น 2.ปรับรูปแบบการให้บริการเพื่อลดการใช้น้ํา แต่ยังคงมาตรฐานทางการแพทย์ เช่น การใช้เจลแอลกอฮอล์ล้างมือแทนน้ํา ใช้อุปกรณ์ เสื้อผ่าตัด ผ้าคลุมผ่าตัด ถุงมือแบบใช้ครั้งเดียวแล้วทิ้ง 3.มาตรการประหยัดน้ํา เช่น ปิดห้องน้ํา ห้องสุขา ที่ไม่จําเป็น ประกาศขอความร่วมมือเจ้าหน้าที่และผู้มารับบริการถึงมาตรการประหยัดน้ําของโรงพยาบาล
“ขอยืนยันว่า โรงพยาบาลสุรินทร์ ยังให้บริการประชาชนได้ตามปกติ ไม่ต้องวิตกกังวล ข่าวที่ออกไปน่าจะเกิดจากการสื่อสารที่ไม่ตรงกัน ได้สั่งการให้รายงานสถานการณ์วันต่อวัน ปัญหาที่เกิดขึ้นได้รับการแก้ไขตามแผนที่วางไว้ และส่วนกลางได้ให้การสนับสนุนช่วยเหลือตลอด ไม่กระทบกับผู้มารับการบริการแน่นอน” นายอนุทินกล่าว
ทั้งนี้ โรงพยาบาลสุรินทร์มีความต้องการใช้น้ํา 800,000 – 1,000,000 ลิตรต่อวัน มีระบบสํารองน้ํา 1.4 ล้านลิตร ได้ขอรับการสนับสนุนจากหน่วยงานที่เกี่ยวข้องวันละ 80,000 ลิตร ซึ่งยังสามารถให้บริการประชาชนได้ตามปกติ ภายใต้มาตรการประหยัดน้ํา คาดว่า 2-3 วันนี้ ระบบประปาของจังหวัดจะสามารถจ่ายน้ําได้ตามปกติ โดยบ่ายวันนี้ (9 สิงหาคม 2562) จะมีการประชุมทางไกลผ่านวิดีโอกับสํานักงานสาธารณสุขจังหวัดทั่วประเทศ เพื่อรับทราบสถานการณ์ และการเตรียมการช่วยเหลือจากส่วนกลาง
********************* 9 สิงหาคม 2562
รัฐบาลไทย-ข่าวทำเนียบรัฐบาล-โฆษก ศบค. เผยคกก. เฉพาะกิจ เตรียมพิจารณาผ่อนคลายมาตรการระยะ 3 และ 4  เน้นบรรเทาความเดือนร้อน ย้ำการดูแลเศรษฐกิจและสุขภาพของประชาชนต้องควบคู่กัน
วันพุธที่ 27 พฤษภาคม 2563
โฆษก ศบค. เผยคกก. เฉพาะกิจ เตรียมพิจารณาผ่อนคลายมาตรการระยะ 3 และ 4  เน้นบรรเทาความเดือนร้อน ย้ําการดูแลเศรษฐกิจและสุขภาพของประชาชนต้องควบคู่กัน
โฆษก ศบค. เผยคณะกรรมการเฉพาะกิจ เตรียมพิจารณาผ่อนคลายมาตรการระยะ 3 และ 4  เน้นบรรเทาความเดือนร้อน ย้ําการดูแลเศรษฐกิจและสุขภาพของประชาชนต้องควบคู่กัน
วันนี้ (27 พ.ค. 63) เวลา 11.30 น. ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) โถงกลาง ตึกสันติไมตรี ทําเนียบรัฐบาล นายแพทย์ทวีศิลป์ วิษณุโยธิน โฆษก ศบค. ตอบคําถามสื่อมวลชนผ่านโซเชียลมีเดียช่วงการแถลงข่าวของศูนย์ข่าวโควิด-19 และสรุปสาระสําคัญ ดังนี้
โฆษก ศบค. เผยแนวทางการผ่อนคลายมาตรการในระยะที่ 3 ว่า คณะกรรมการเฉพาะกิจการพิจารณาผ่อนคลายการบังคับใช้มาตรการการป้องกันและยับยั้งการแพร่ระบาดของโรคติดไวรัสโคโรนา 2019 (โควิด-19) จะมีการประชุมหารือกันถึง กิจการ/กิจกรรม ที่จะสามารถผ่อนคลายได้มากขึ้น โดยเน้นการเปิดสถานประกอบการเพื่อบรรเทาความเดือดร้อนของประชาชน โดยเฉพาะผู้ประกอบการรายย่อย อาจรวมถึง กิจการ/กิจกรรม ที่จัดว่ามีความเสี่ยงในการแพร่ระบาดของเชื้อไวรัสโควิด-19 สูงด้วย ขอให้รอมติจากที่ประชุม ศบค. ภายในสัปดาห์นี้ อย่างไรก็ตาม ชุดข้อมูลยังแสดงให้เห็นว่าไม่ควรนิ่งนอนใจถึงแม้ว่าสถานการณ์ผู้ป่วยติดเชื้อจะน้อยลง เพราะอาจมีผู้ป่วยหลายคนที่ติดเชื้อไวรัสโควิด-19 แต่ไม่แสดงอาการ จึงขอให้ประชาชนช่วยกันปฏิบัติตามมาตรการหลักในช่วงเวลา 1 เดือนนี้ เพื่อให้สามารถผ่อนคลายมาตรการในระยะที่ 3 ได้ และง่ายต่อการผ่อนคลายมาตรการในระยะที่ 4 ด้วย พร้อมฝากไปถึงผู้ประกอบกิจการที่กิจการ/กิจกรรม ที่จัดอยู่ในกลุ่มเสี่ยงสูง หากมีมาตรการป้องกันหรือนวัตกรรมใหม่ ๆ ที่สร้างความมั่นใจได้ก็สามารถเสนอต่อ ศบค. เพื่อเปิดกิจการและเป็นหน้าที่ของภาครัฐที่จะทําหน้าที่ดูแล ควบคุม เพื่อไม่ให้เกิดการแพร่ระบาด
สุดท้าย โฆษก ศบค. ย้ําว่า แม้ พ.ร.ก. ฉุกเฉินฯ จะขยายระยะเวลาออกไปเพราะหลายมาตรการต้องต่อเนื่อง แต่ก็เน้นผ่อนคลาย กิจการ/กิจกรรม ของประชาชนให้ได้มากที่สุด โดยรักษาสมดุลระหว่างสุขภาพและเศรษฐกิจ ยืนยันว่าการใช้ พ.ร.ก. ฉุกเฉินฯ นั้น เป็นเพื่อการดูแลความปลอดภัยด้านสุขภาพของประชาชน ไม่ใช่เพื่อผลประโยชน์ด้านอื่น
....................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐมนตรี อุตตมฯ ร่วมเปิดโครงการ “ฮัก TAXI” เสริมแกร่งผู้ประกอบอาชีพขับแท็กซี่ เข้าถึงเงินทุน เพิ่มทักษะ ยกระดับคุณภาพชีวิต
วันพฤหัสบดีที่ 27 ธันวาคม 2561
รัฐมนตรี อุตตมฯ ร่วมเปิดโครงการ “ฮัก TAXI” เสริมแกร่งผู้ประกอบอาชีพขับแท็กซี่ เข้าถึงเงินทุน เพิ่มทักษะ ยกระดับคุณภาพชีวิต
รัฐมนตรีว่าการกระทรวงอุตสาหกรรม เป็นประธานเปิดโครงการ “ฮัก TAXI" เสริมแกร่งแท็กซี่ไทย สําหรับผู้ประกอบอาชีพแท็กซี่ส่วนบุคคล (เขียว-เหลือง)
วันนี้ (27 ธันวาคม 2561) นายอุตตม สาวนายน รัฐมนตรีว่าการกระทรวงอุตสาหกรรม เป็นประธานเปิดโครงการ “ฮัก TAXI" เสริมแกร่งแท็กซี่ไทย สําหรับผู้ประกอบอาชีพแท็กซี่ส่วนบุคคล (เขียว-เหลือง) โดยมีนายมงคล ลีลาธรรม กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) ให้การต้อนรับ ณ อาคารอิมแพ็ค ฟอรั่ม อิมแพ็คเมืองทองธานี
รัฐมนตรีว่าการกระทรวงอุตสาหกรรม กล่าวว่า ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) ในฐานะสถาบันการเงินเฉพาะกิจของรัฐได้จัดทําโครงการ “ฮัก TAXI" เพื่อข่วยเสริมแกร่งแท็กซี่ไทย และยกระดับการประกอบอาชีพขับรถแท็กซี่ให้เติบโตอย่างมั่นคงและยั่งยืน โดยธนาคารฯ ได้เริ่มเปิดให้ผู้ประกอบอาชีพขับรถแท็กซี่ แสดงเจตจํานงความต้องการเข้าร่วมโครงการ “ฮัก TAXI" เสริมแกร่งแท็กซี่ไทย ตั้งแต่วันนี้ (27 ธันวาคม 2561) โดยตั้งเป้ารับสมัครลงทะเบียนในรอบแรกกว่า 10,000 ราย ซึ่งโครงการนี้ ผู้ประกอบอาชีพจะได้รับการพัฒนาการประกอบอาชีพแท็กซี่ ควบคู่กับเข้าถึงแหล่งเงินทุน ตามแนวทางอัตราเงินกู้ดอกเบี้ยต่ําของสินเชื่อเพื่อยกระดับเศรษฐกิจชุมชน (Local Economy Loan) เงื่อนไขผ่อนปรน ผ่อนถูกกว่าจ่ายค่าเช่ารถ ผู้กู้สามารถเลือกระยะเวลาการผ่อนชําระได้ ให้สิทธิ์ 1 คนต่อการกู้ซื้อรถได้ 1 คัน ทั้งนี้ กําหนดวงเงินโครงการรวม 10,000 ล้านบาท
นอกจากนั้น ผู้เข้าร่วมโครงการดังกล่าว ยังได้รับสวัสดิการยกระดับคุณภาพชีวิต โปรแกรมเสริมแกร่ง เพื่อเพิ่มศักยภาพการประกอบอาชีพ เช่น ฝึกอบรมทักษะภาษา ระบบประกันสังคม การออมเพื่อประโยชน์ในวัยเกษียณ มีระบบเรียกรถผ่านแอปพลิเคชัน เป็นต้น
รัฐบาลไทย-ข่าวทำเนียบรัฐบาล-SME Development Bank สร้างอาชีพ‘บุคคลออทิสติก’ จัดสรรพื้นที่เปิดร้านกาแฟ มอบโอกาสแจ้งเกิดธุรกิจใหม่
วันพุธที่ 11 กรกฎาคม 2561
SME Development Bank สร้างอาชีพ‘บุคคลออทิสติก’ จัดสรรพื้นที่เปิดร้านกาแฟ มอบโอกาสแจ้งเกิดธุรกิจใหม่
ธพว. จับมือ มูลนิธิออทิสติกไทย เปิดโอกาสให้บุคคลพิเศษ ที่ผ่านการฝึกอบรม “บาริสต้า ออทิสติก” ใช้พื้นที่ภายใน  SME Bank Tower  เปิดร้านขายกาแฟ ช่วยสร้างงาน สร้างรายได้  พร้อมหนุนสินเชื่อดอกเบี้ยถูก ต่อยอดแจ้งเกิดธุรกิจในอนาคต
นายมงคล ลีลาธรรม กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (SME Development Bank) หรือ ธพว.เปิดเผยว่า ธนาคารร่วมกับมูลนิธิออทิสติกไทย (Autistic Thai Foundation) เปิดโอกาสให้บุคคลออทิสติก ที่ผ่านการฝึกอบรมการเป็นผู้ชงกาแฟ หรือ “บาริสต้า ออทิสติก” มาใช้พื้นที่ภายในศูนย์อาหารของอาคารสํานักงานใหญ่ ธพว. หรือ SME Bank Tower ถนนพหลโยธิน แขวงสามเสนใน เขตพญาไท กรุงเทพฯ เปิดร้านกาแฟ ชื่อ For All Coffee เพื่อส่งเสริมและสนับสนุนให้บุคคลออทิสติก รวมถึง ผู้ดูแล และครอบครัว มีพื้นที่ประกอบอาชีพ ซึ่งจะก่อประโยชน์เกิดการสร้างงาน สร้างรายได้ ในขณะเดียวกัน ยังลดภาระเชิงสังคมและเศรษฐกิจที่ภาครัฐต้องจัดสรรงบประมาณมาดูแลผู้พิการ
ทั้งนี้ รายได้จากการขายเครื่องดื่มต่างๆ ภายในร้าน จะเป็นของผู้ขายทั้งหมด ซึ่งเชื่อว่า จะได้การตอบรับจากลูกค้าอย่างดียิ่ง เนื่องจากกาแฟที่นํามาให้บริการ เป็นวัตถุดิบคุณภาพดี ประกอบกับบาริสต้นซึ่งเป็นบุคคลออทิสติก ได้ผ่านการฝึกอบรมจากกลุ่ม True Coffee ดังนั้น เครื่องดื่มต่างๆ มีมาตรฐานตามแบบฉบับของ True Coffee โดยกําหนดขายในราคาเฉลี่ยแก้วละ 25 บาท ตลอดจน ทําเลที่ตั้งของ SME Bank Tower อยู่ในย่านธุรกิจสําคัญ เดินทางสะดวก ห่างจากสถานีรถไฟฟ้าอารีย์เพียงแค่ไม่ถึง 50 เมตร จึงมีผู้คนสัญจรคึกคักต่อเนื่องทั้งวัน มีพนักงานของ ธพว. ประจําสํานักงานใหญ่กว่า 800 คน นอกจากนั้น บริเวณชั้น 1 ยังมี co-working space เปิดให้บริการฟรี ทําให้มีบุคคลภายนอก ทั้งกลุ่มลูกค้าธนาคาร ผู้ประกอบการเอสเอ็มอี สตาร์ทอัพ รวมถึง พนักงานจากออฟฟิศอื่นๆ โดยรอบเข้ามาใช้บริการภายใน SME Bank Tower อีกจํานวนมาก เบื้องต้น นําร่องมีบุคคลออทิสติก มาทําหน้าที่บาริสต้า 2 คน เปิดร้านบริการตั้งแต่วันที่ 2 เดือนกรกฎาคม 2561 ที่ผ่านมา และเปิดอย่างเป็นทางการในวันที่ 11 กรกฎาคม 2561โดยได้รับเกียรติจาก นายศักดิ์สกล จินดาสวัสดิ์ รองอธิบดีกรมการจัดหางาน กระทรวงแรงงาน เป็นประธานในพิธี
นายมงคล กล่าวต่อว่า ธพว. นับเป็นหน่วยงานแห่งที่ 3 ซึ่งมอบพื้นที่ให้มูลนิธิออทิสติกไทย เปิดร้านขายกาแฟ For All Coffee โดยฝีมือบุคคลออทิสติกต่อจากกระทรวงแรงงาน และกรมส่งเสริมและพัฒนาคุณภาพชีวิตคนพิการ โดยเป็นหน่วยงานรัฐวิสาหกิจแห่งแรกที่ริเริ่มการเปิดร้านกาแฟรูปแบบดังกล่าว ซึ่งในอนาคต ธพว.จะต่อยอดสนับสนุนให้บุคคลออทิสติกนําสินค้าอื่นๆ เข้ามาขายในร้านเพิ่มเติม เพื่อเพิ่มรายได้ เช่น เบเกอรี่ ขนม และเครื่องประดับ เป็นต้น นอกจากนั้น สําหรับบุคคลออทิสติก ที่มีศักยภาพพร้อม และต้องการจะออกไปประกอบอาชีพเปิดร้านกาแฟของตัวเองในพื้นที่อื่นๆ ต่อไป ธพว. พร้อมสนับสนุนสินเชื่อดอกเบี้ยถูก ผ่านโครงการ “สินเชื่อเศรษฐกิจติดดาว” เปิดโอกาสให้ทั้งบุคคลธรรมดา และนิติบุคคล สามารถนําไปเป็นเงินทุนประกอบอาชีพในแหล่งท่องเที่ยวและท่องเที่ยวชุมชนต่างๆ รวมถึง ชุมชนบ้านเกิด คิดดอกเบี้ยเพียง 3% ต่อปี ใน 3 ปีแรก หรือ สินเชื่อเถ้าแก่4.0 โดยกระทรวงอุตสาหกรรม คิดอัตราดอกเบี้ยเพียง 1% ต่อปีตลอดอายุโครงการ 7 ปี ปลอดชําระเงินต้น 3 ปีแรก สําหรับบุคคลธรรมดาที่พร้อมปรับเปลี่ยนเป็นนิติบุคคล สร้างโอกาสให้รายย่อยสามารถเริ่มต้นธุรกิจใหม่ได้
รัฐบาลไทย-ข่าวทำเนียบรัฐบาล-ทส. รวมใจ “ถวายพระพรชัยมงคลและถวายสัตย์ปฏิญาณเพื่อเป็นข้าราชการที่ดีและพลังของแผ่นดิน” เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว
วันศุกร์ที่ 26 กรกฎาคม 2562
ทส. รวมใจ “ถวายพระพรชัยมงคลและถวายสัตย์ปฏิญาณเพื่อเป็นข้าราชการที่ดีและพลังของแผ่นดิน” เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว
ทส. รวมใจ “ถวายพระพรชัยมงคลและถวายสัตย์ปฏิญาณเพื่อเป็นข้าราชการที่ดีและพลังของแผ่นดิน” เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว
ทส. รวมใจ “ถวายพระพรชัยมงคลและถวายสัตย์ปฏิญาณเพื่อเป็นข้าราชการที่ดีและพลังของแผ่นดิน” เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว
เนื่องในโอกาสเฉลิมพระชนมพรรษาพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ในวันที่ 28 กรกฎาคม 2562 กระทรวงทรัพยากรธรรมชาติและสิ่งแวดล้อม จัดพิธีถวายพระพรชัยมงคลและถวายสัตย์ปฏิญาณเพื่อเป็นข้าราชการที่ดีและพลังของแผ่นดิน โดยวันนี้ (26กรกฎาคม 2562) เวลา 11.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อมนําข้าราชการ พนักงาน เจ้าหน้าที่ในสังกัดกระทรวงฯ ร่วมกิจกรรมถวายพระพรชัยมงคลและถวายสัตย์ปฏิญาณฯ พร้อมร้องเพลงสรรเสริญพระบารมี เพลงสดุดีจอมราชา และลงนามถวายพระพรหน้าพระบรมฉายาลักษณ์พระบาทสมเด็จพระเจ้าอยู่หัว เพื่อแสดงความจงรักภักดีและสํานึกในพระมหากรุณาธิคุณโดยพร้อมเพรียงกัน ณ ห้องประชุมศักดิ์สิทธิ์ ตรีเดช อาคารกรมควบคุมมลพิษ กระทรวงทรัพยากรธรรมชาติและสิ่งแวดล้อม
รัฐบาลไทย-ข่าวทำเนียบรัฐบาล-โฆษกรัฐบาลปฏิเสธ สำนักนายกฯ ออก 9 ข้อห้ามช่วงสงกรานต์ ชี้มีคนบางกลุ่มพยายามลดความน่าเชื่อถือของรัฐบาล ย้ำบางข้อเป็นแนวทางที่เคยขอความร่วมมือ แนะประชาชนนำสิ่งที่ดีไปปฏิบัติ
วันเสาร์ที่ 8 เมษายน 2560
โฆษกรัฐบาลปฏิเสธ สํานักนายกฯ ออก 9 ข้อห้ามช่วงสงกรานต์ ชี้มีคนบางกลุ่มพยายามลดความน่าเชื่อถือของรัฐบาล ย้ําบางข้อเป็นแนวทางที่เคยขอความร่วมมือ แนะประชาชนนําสิ่งที่ดีไปปฏิบัติ
โฆษกประจําสํานักนายกรัฐมนตรี เปิดเผยถึงกรณีที่มีสื่อออนไลน์นําเสนอข่าวว่า สํานักนายกรัฐมนตรีแจ้ง 9 ข้อห้ามที่ห้ามเด็ดขาดในวันสงกรานต์ ระหว่างวันที่ 5-18 เม.ย.นี้
พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยถึงกรณีที่มีสื่อออนไลน์นําเสนอข่าวว่า สํานักนายกรัฐมนตรีแจ้ง 9 ข้อห้ามที่ห้ามเด็ดขาดในวันสงกรานต์ ระหว่างวันที่ 5-18 เม.ย.นี้ เช่น ห้ามแต่งกายโป๊รัดรูป เน้นการแต่งกายด้วยผ้าไทย ห้ามจําหน่ายเครื่องดื่มแอลกอฮอล์ในพื้นที่จัดงาน ห้ามเล่นน้ําที่มีสิ่งเจือปน ห้ามใช้ปืนฉีดน้ําที่มีแรงดันสูงฯลฯ โดยหากฝ่าฝืนจะมีโทษหนัก ว่า
"สํานักนายกรัฐมนตรีไม่ได้ออกระเบียบดังกล่าวแต่อย่างใด โดยหากพิจารณารายละเอียดเป็นข้อ ๆ แล้วจะพบว่า แต่ละข้อเป็นแนวทางที่คณะรัฐมนตรีเคยขอความร่วมมือพี่น้องประชาชนให้ร่วมกันรักษาประเพณีไทยด้วยการเล่นน้ําสงกรานต์ตามวิถีไทย เพื่อส่งเสริมนโยบายการท่องเที่ยวในปีก่อน ๆ ซึ่งล้วนแล้วแต่เป็นสิ่งที่ดีงาม
แต่มีความพยายามของคนบางกลุ่มที่ต้องการลดความน่าเชื่อถือของรัฐบาลด้วยการผนวกเรื่องการห้ามนั่งท้ายรถกระบะและการเล่นน้ําบนถนนหรือสาดน้ําข้างทางเข้าไปด้วย เพื่อให้เกิดความเข้าใจผิดคิดว่า รัฐบาลได้ออกมาตรการเข้มงวดซ้ําเติมประชาชน พร้อมกับมีบทลงโทษหนัก เช่นเดียวกับที่เกิดขึ้นในช่วงสัปดาห์ที่ผ่านมา ทั้ง ๆ ที่ความเป็นจริงถือเป็นเจตนาดี แต่กลับถูกมองเป็นเจตนาร้าย"
อย่างไรก็ตาม อยากให้พี่น้องประชาชนเลือกนําข้อแนะนําที่ดีไปปฏิบัติ เพื่อรักษาคุณค่าของวัฒนธรรมประเพณีที่งดงามของไทย ให้คนในชาติเกิดความภาคภูมิใจและเป็นที่ชื่นชมของนักท่องเที่ยว รวมทั้งขอความร่วมมือไม่แชร์หรือส่งต่อข่าวที่บิดเบือน ซึ่งอาจเป็นชนวนของความขัดแย้งระหว่างผู้ที่เห็นด้วยและไม่เห็นด้วย โดยขอให้ช่วยกันนําข้อเท็จจริงไปอธิบายเพื่อสร้างความเข้าใจที่ถูกต้องในสังคม
รัฐบาลไทย-ข่าวทำเนียบรัฐบาล-“ดีอีเอส” เพิ่มมาตรการเน็ตบ้านฟรี เป็นเวลา 3 เดือน ช่วยลดภาระค่าใช้จ่ายประชาชนช่วงโควิด-19 [กระทรวงดิจิทัลเพื่อเศรษฐกิจและสังคม]
วันศุกร์ที่ 8 พฤษภาคม 2563
“ดีอีเอส” เพิ่มมาตรการเน็ตบ้านฟรี เป็นเวลา 3 เดือน ช่วยลดภาระค่าใช้จ่ายประชาชนช่วงโควิด-19 [กระทรวงดิจิทัลเพื่อเศรษฐกิจและสังคม]
“ดีอีเอส” เพิ่มมาตรการเน็ตบ้านฟรี เป็นเวลา 3 เดือน ช่วยลดภาระค่าใช้จ่ายประชาชนช่วงโควิด-19
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส) แถลงข่าวเกี่ยวกับการเพิ่มมาตรการเน็ตบ้านฟรีช่วยประชาชนลดภาระค่าใช้จ่ายช่วงโควิด-19 ภายใต้กิจกรรม “ดีอีเอสช่วยประชาชนสู้ภัยโควิด-19” โดยได้รับความร่วมมือจาก บริษัท กสท โทรคมนาคม จํากัด (มหาชน) และ บริษัท ทีโอที จํากัด (มหาชน) ในการสนับสนุนบริการอินเทอร์เน็ตบรอดแบนด์ประจําที่ (Fixed Broadband) แพ็กเกจ “เน็ตอยู่บ้าน” ความเร็ว 100/50 Mbps ให้กับประชาชนที่ยังไม่มีอินเทอร์เน็ตบ้าน โดยจะติดตั้งและให้บริการแก่ประชาชนฟรีเป็นระยะเวลา 3 เดือน สําหรับแพ็กเกจ “เน็ตอยู่บ้าน” ความเร็วสูงสุด 100/50 Mbps ระยะเวลาสัญญาใช้บริการ 12 เดือน ได้จัดเตรียมรองรับประชาชนจํานวน 100,000 ราย ซึ่งจะเปิดให้ประชาชนใช้งานฟรี 3 เดือน โดยฟรีค่าใช้จ่ายแรกเข้าและค่าติดตั้งสําหรับผู้ใช้บริการต่อเนื่องจนครบตามระยะเวลาในอัตรา 390.- บาท/เดือน ประชาชนที่สนใจสามารถสมัครรับสิทธิ์แพ็กเกจดังกล่าวได้ตั้งแต่ 15 พ.ค. – 31 ก.ค.63 ณ สํานักงานบริการลูกค้า CAT และ TOT, ช่องทางออนไลน์เว็บไซต์ www.CinternetBYCAT.com Facebook : CinternetBYCAT และ www.tot.co.th หรือสอบถามที่ CAT Contact Center 1322 และ TOT Contact Center 1100
ทั้งนี้ กระทรวงดีอีเอสคํานึงถึงการรองรับสถานการณ์วิกฤติโควิด-19 ที่คาดว่าจะส่งผลกระทบไปอีกระยะหนึ่ง โดยประชาชนที่ยังคงอยู่บ้าน หยุดเชื้อ เพื่อชาติ ยังคงมีความจําเป็นต้องใช้งานอินเทอร์เน็ตเพิ่มขึ้นอย่างต่อเนื่อง การสนับสนุนอินเทอร์เน็ตบ้านจึงมีความจําเป็นโดยนอกจากรองรับการทํางานที่บ้าน (WFH) ยังรวมถึงกลุ่มนักเรียนนักศึกษาจํานวนมากที่ยังไม่สามารถเรียนตามปกติจะต้องเรียนออนไลน์เพิ่มขึ้น
**************
รัฐบาลไทย-ข่าวทำเนียบรัฐบาล-สธ.ตั้งเป้าเปิดคลินิกหมอครอบครัว 996 แห่ง และขยายในเขตเมือง 30 แห่งในปี 2561
วันอังคารที่ 8 สิงหาคม 2560
สธ.ตั้งเป้าเปิดคลินิกหมอครอบครัว 996 แห่ง และขยายในเขตเมือง 30 แห่งในปี 2561
กระทรวงสาธารณสุข ตั้งเป้าในปี 2561 เปิดคลินิกหมอครอบครัวให้ได้ 996 แห่งขยายบริการในพื้นที่กทม. 4 เขต และจัดตั้งคลินิกหมอครอบครัวเขตเมือง 30 แห่ง เผยผลสําเร็จคลินิกหมอครอบครัว
ช่วยผู้ป่วยอัมพฤกษ์อัมพาต ผู้พิการ ผู้ป่วยติดเตียง ผู้ป่วยติดบ้านอาการดีขึ้น ลดเวลารอคอยจาก 186 นาทีเหลือ 58 นาที
วันนี้ (8 สิงหาคม 2560) นายแพทย์โสภณ เมฆธน ปลัดกระทรวงสาธารณสุข ให้สัมภาษณ์ภายหลังตรวจเยี่ยมคลินิกหมอครอบครัววัดไทรใต้ อําเภอเมือง จังหวัดนครสวรรค์ ว่ากระทรวงสาธารณสุข ได้ขับเคลื่อนให้เกิด “คลินิกหมอครอบครัว” ตามนโยบายรัฐบาล ที่ต้องการลดความเหลื่อมล้ํา และสร้างโอกาสเข้าถึงบริการของรัฐ เพื่อให้ประชาชนได้รับการดูแลสุขภาพที่มีคุณภาพทัดเทียมกัน ด้วยระบบการแพทย์ปฐมภูมิที่มีแพทย์เฉพาะทางด้านเวชศาสตร์ครอบครัวและทีมสหวิชาชีพ 1 ทีมดูแลประชากร 10,000 คน ครบ 6,500 ทีมภายในปี 2569 ขณะนี้ทั่วประเทศมีคลินิกหมอครอบครัวแล้ว 596 ทีม โดยในปี 2561จะขยายบริการเพิ่มให้ได้ 996 ทีม มีแพทย์เวชศาสตร์ครอบครัวจํานวน 996 คนดูแลประชากร 9,960,000 คน ขยายบริการในพื้นที่ กทม. 4 เขต คือ เขตจอมทอง ลาดพร้าว บางกอกน้อย และดอนเมือง และจัดตั้งคลินิกหมอครอบครัวเขตเมือง 30 แห่ง รวมทั้งวางระบบบูรณาการการทํางานคลินิกหมอครอบครัวร่วมกับคณะกรรมการพัฒนาคุณภาพชีวิตระดับอําเภอ (District Health Board) และมาตรฐาน รพ.สต.ติดดาว
ผลการวิจัยเชิงสังเคราะห์เพื่อประเมินผลลัพธ์ทางเศรษฐศาสตร์ของนโยบายคลินิกหมอครอบครัว ของโครงการประเมินเทคโนโลยีและนโยบายด้านสุขภาพ (HITAP) รายงานว่าใน10ปี จะมีผลลดค่าใช้จ่ายในการรักษาพยาบาลได้กว่า 147,510 ล้านบาท สามารถลดการใช้บริการในรพ.โดยไม่จําเป็น 26,684 ล้านบาท ลดภาวะแทรกซ้อนจากโรคเรื้อรัง 66,009 ล้านบาทการสร้างเสริมสุขภาพและป้องกันโรคดีขึ้น54,817 ล้านบาท ทั้งนี้จะต้องมีการวิจัยจากการดําเนินการจริงในพื้นที่ต่อไป
ทั้งนี้ โรงพยาบาลสวรรค์ประชารักษ์ วางแผนตั้งคลินิกหมอครอบครัวเขตเมืองให้ครบ 8 แห่ง ภายในปี 2569 โดยปีนี้เริ่มแห่งแรกที่คลินิกหมอครอบครัวตําบลวัดไทรใต้ อําเภอเมือง จังหวัดนครสวรรค์ดูแลประชากร 28,144 คน มีทีมหมอครอบครัวที่ประกอบด้วยทีมสหวิชาชีพ และมีแพทย์ที่เวชศาสตร์ครอบครัว ตรวจรักษาโรคทั่วไปช่วงเช้าทุกวัน รับดูแลผู้ป่วยเบาหวาน และความดันโลหิตสูงรับยาต่อเนื่องจากโรงพยาบาลสวรรค์ประชารักษ์ รวม 2,554 คน ช่วยลดเวลารอคอยการรักษาเหลือ 58 นาทีจากเดิม 186 นาที ผลการดําเนินงานในปี 2560 นี้ ทีมหมอครอบครัวได้ติดตามเยี่ยมบ้านกลุ่มผู้ป่วย 4 กลุ่มรวม 128 คน ได้แก่ผู้ป่วยอัมพฤกต์อัมพาต 30 คน ทุกคนได้รับการติดตามเยี่ยมบ้านทุกสัปดาห์ ในระยะ 6 เดือนแรกซึ่งเป็นช่วงทองของการฟื้นฟูทําให้ลดความพิการได้ถึง 7 คน กลุ่มผู้พิการมี 47 คน อาการดีขึ้น 15 คน กลุ่มผู้ป่วยติดเตียง 36 คน อาการดีขึ้นเป็นผู้ป่วยติดบ้าน 9 คน และกลุ่มผู้ป่วยติดบ้าน 15 คน สามารถกลับมาช่วยเหลือตัวเองได้ 12 คน
นอกจากนี้ โรงพยาบาลสวรรค์ประชารักษ์ ได้ร่วมกับองค์การบริหารส่วนจังหวัดนครสวรรค์ ตั้งศูนย์ชีวนันท์รับผู้ป่วยโรคไม่ติดต่อเรื้อรังที่ไม่สามารถควบคุมอาการได้ จากหน่วยบริการในเครือข่ายทั้ง 13 แห่ง เช่นเบาหวาน ความดันโลหิตสูง ไขมันในเลือดสูง เพื่อให้การดูแลครบวงจร ทั้งการรักษา การปรับเปลี่ยนพฤติกรรม โดยมีแพทย์เฉพาะทางด้านต่อมไร้ท่อ และแพทย์ศัลยกรรมเส้นเลือด และการติดตามเยี่ยมบ้าน
***************************** 8 สิงหาคม 2560
รัฐบาลไทย-ข่าวทำเนียบรัฐบาล-‘ศาสตร์พระราชาจะดำรงอยู่กับลูกหลานตลอดไป และโครงการการใช้ภาษาต่างประเทศ (Diplomatic Language, ภาษาทางการทูต)' รร.แก่นนครวิทยาลัย
วันจันทร์ที่ 6 พฤศจิกายน 2560
‘ศาสตร์พระราชาจะดํารงอยู่กับลูกหลานตลอดไป และโครงการการใช้ภาษาต่างประเทศ (Diplomatic Language, ภาษาทางการทูต)' รร.แก่นนครวิทยาลัย
ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ เป็นประธานพิธีเปิดการประชุมใหญ่สามัญประจําปี สมาคมผู้ปกครองและครูแก่นนครวิทยาลัย ประจําปีการศึกษา 2560 และประชุมผู้ปกครองในชั้นเรียน (Classroom Meeting) ครั้งที่ 2 พร้อมทั้งบรรยายพิเศษ
จังหวัดขอนแก่น - ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ เป็นประธานพิธีเปิดการประชุมใหญ่สามัญประจําปี สมาคมผู้ปกครองและครูแก่นนครวิทยาลัย ประจําปีการศึกษา 2560 และประชุมผู้ปกครองในชั้นเรียน (Classroom Meeting) ครั้งที่ 2 พร้อมทั้งบรรยายพิเศษ เรื่อง ‘ศาสตร์พระราชาจะดํารงอยู่กับลูกหลานตลอดไป และโครงการการใช้ภาษาต่างประเทศ (Diplomatic Language, ภาษาทางการทูต)' เมื่อวันอาทิตย์ที่ 5 พฤศจิกายน 2560 ณ ศูนย์ประชุมกาญจนาภิเษก มหาวิทยาลัยขอนแก่น
ม.ล.ปนัดดา ดิศกุลกล่าวฝากให้ลูกหลานนักเรียนนําหลักการ "รู้-รัก-สามัคคี" และ"เข้าใจ เข้าถึง พัฒนา" ไปประกอบใช้ในการเรียนและดํารงชีวิต รวมทั้งแนะนําไม่ให้คัดลอกเนื้อหาทางวิชาการโดยไม่อ้างอิงถึงเจ้าของผลงาน เพราะถือว่าเป็นการไม่ให้เกียรติ และเป็นการกระทําที่ไม่ถูกต้อง อีกทั้งการไม่คัดลอกผลงานผู้อื่นยังเป็นจริยธรรมขั้นพื้นฐานของคนดีที่ควรถือปฏิบัติ
นอกจากนี้ ขอฝากให้ศิษย์ทุกคนรําลึกถึงพระคุณครูเนื่องจากครูทุกท่านเป็นผู้เสียสละตนเพื่อมาอบรมสั่งสอนศิษย์ โดยเฉพาะอย่างยิ่งเด็กชั้นอนุบาลที่สอนยากมากเนื่องจากเด็กยังเล็ก อีกทั้งขอให้ช่วยกันรักษาเอกลักษณ์ของชนชาติไทยที่มีความสุภาพอ่อนน้อม อ่อนโยนไม่ถือ Ego เพราะอีโก้ไม่โก้เลยในภาษาไทย ตลอดจนให้รู้จักพอเพียง พอประมาณ และมีเหตุผลในการดํารงชีวิต
สําหรับทักษะการพูดทางการทูตนั้นขอฝากให้ลูกหลานนําไปปรับใช้ในชีวิตประจําวัน โดยเน้นการพูดที่ทําให้คนต้องการคุยกับเรา กล่าวคือ การพูดที่ทําให้ผู้คนสุขอกสุขใจ มีความสุภาพเรียบร้อย ระมัดระวังคําพูด เพราะก่อนพูดเราเป็นนายคําพูดเสมอ แต่เมื่อพูดออกไปแล้วคําพูดจะเป็นนายเรา
ทั้งนี้ การประชุมดังกล่าวมีผู้เข้าร่วมงาน กว่า 5,000 คน อาทิ เจ้าอาวาสวัดพระบาทน้ําพุ ศิษย์เก่าโรงเรียนแก่นนคร รุ่น 8, ผู้บริหารกระทรวงศึกษาธิการ, ผู้บริหารฝ่ายปกครอง, ผู้บริหารสํานักงานเขตพื้นที่การศึกษาประถมศึกษา/มัธยมศึกษา, ผู้บริหารสถานศึกษา พ่อแม่ผู้ปกครอง ครูอาจารย์ และนักเรียน
กลุ่มประชาสัมพันธ์ สํานักงานรัฐมนตรี
5 พฤศจิกายน 2560
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงอุตสาหกรรม นำคณะผู้บริหารกระทรวงอุตสาหกรรมต้อนรับนายกรัฐมนตรี นโอกาสมาเยี่ยมชม หมู่บ้านบ้านวังส้มซ่า ต.ท่าโพธิ์ อ.เมือง จ.พิษณุโลก
วันจันทร์ที่ 25 ธันวาคม 2560
รัฐมนตรีว่าการกระทรวงอุตสาหกรรม นําคณะผู้บริหารกระทรวงอุตสาหกรรมต้อนรับนายกรัฐมนตรี นโอกาสมาเยี่ยมชม หมู่บ้านบ้านวังส้มซ่า ต.ท่าโพธิ์ อ.เมือง จ.พิษณุโลก
รัฐมนตรีว่าการกระทรวงอุตสาหกรรม นําคณะผู้บริหารกระทรวงอุตสาหกรรมต้อนรับนายกรัฐมนตรี นโอกาสมาเยี่ยมชม หมู่บ้านบ้านวังส้มซ่า ต.ท่าโพธิ์ อ.เมือง จ.พิษณุโลก
วันนี้ (25 ธันวาคม 2560) จ.พิษณุโลก นายอุตตม สาวนายน รัฐมนตรีว่าการกระทรวงอุตสาหกรรม นําคณะผู้บริหารกระทรวงอุตสาหกรรม ประกอบด้วย นายพสุ โลหารชุน ปลัดกระทรวงอุตสาหกรรม นายวิษณุ ทับเที่ยง รักษาการอธิบดีกรมอุตสาหกรรมพื้นฐานการเหมืองแร่ นางวรวรรณ ชิตอรุณ รักษาการเลขาธิการคณะกรรมการอ้อยและน้ําตาลทราย และนายสุรพล ชามาตย์ หัวหน้าผู้ตรวจราชการกระทรวงอุตสาหกรรม ต้อนรับ พลเอก ประยุทธ์ จันทร์โอชา นายกรัฐมนตรี พร้อมคณะฯ ในโอกาสมาเยี่ยมชม หมู่บ้านบ้านวังส้มซ่า ต.ท่าโพธิ์ อ.เมือง จ.พิษณุโลก เพื่อตรวจเยี่ยมการดําเนินงานของบริษัท ประชารัฐรักสามัคคีพิษณุโลก จํากัด และการขับเคลื่อนเศรษฐกิจชุมชน ผ่านการจําหน่ายแปรรูปส้มซ่า สปา สินค้าเกษตร และสินค้าชุมชน
รัฐบาลไทย-ข่าวทำเนียบรัฐบาล-กสร. เตือนภัยอย่าลงเชื่อเพจหลอกให้รับงานไปทำที่บ้าน
วันพุธที่ 3 ตุลาคม 2561
กสร. เตือนภัยอย่าลงเชื่อเพจหลอกให้รับงานไปทําที่บ้าน
กรมสวัสดิการและคุ้มครองแรงงาน เตือนภัยผู้รับงานไปทําที่บ้านอย่าลงเชื่อเพจรับสมัครงานผ่านโซเชียลมีเดีย แนะให้ตรวจสอบการปฏิบัติตามกฎหมายของผู้ว่าจ้างก่อน หากไม่มั่นใจสอบถามสายด่วน 1506 กด 3
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า ปัจจุบันมีการโฆษณาผ่านสื่อโซเชียลมีเดียรับสมัครคนแพ็คและคัดแยกสินค้าประเภทกิ๊ฟช็อปโดยให้รับไปทําที่บ้านโดยผู้จ้างงานแจ้งว่าต้องจ่ายเงินค่ามัดจําอุปกรณ์ตามราคาสินค้าและเมื่อส่งสินค้าที่ผ่านการคัดแยกและแพ็คเสร็จแล้วจะได้ค่าจ้างพร้อมคืนเงินมัดจํา ซึ่งปรากฏว่ามีผู้ถูกหลอกลวงจํานวนมากทั้งในลักษณะของ การโอนเงินมัดจําให้แต่ผู้ว่าจ้างหนีหายไปโดยไม่มีงานให้ทําหรือบางรายได้ส่งมอบงานให้แล้วแต่ไม่ได้รับค่าตอบแทน กสร.จึงขอเตือนให้แรงงานนอกระบบ ผู้รับงานไปทําที่บ้าน และประชาชนทั่วไป ให้ระมัดระวังมิจฉาชีพที่แอบแฝงมาในรูปแบบของการจ้างงานที่มีลักษณะงานที่คล้ายคลึงกับงานที่รับไปทําที่บ้านทั้งนี้ขอให้ตรวจสอบว่าผู้จ้างงานมีการปฏิบัติตามพระราชบัญญัติคุ้มครองผู้รับงานไปทําที่บ้าน พ.ศ.2553 หรือไม่ เช่น จัดทําเอกสารเกี่ยวกับการรับงานไปทําที่บ้านมอบให้แก่ผู้รับงานฯ ไม่เรียกหรือรับหลักประกันการทํางานหรือหลักประกันความเสียหายจากผู้รับงาน เป็นต้น
อธิบดีกสร. กล่าวเพิ่มเติมว่า ในส่วนของผู้จ้างงานที่ฝ่าฝืนไม่ปฏิบัติตามพระราชบัญญัติคุ้มครองผู้รับงานไปทําที่บ้าน พ.ศ.2553 จะมีโทษปรับตั้งแต่ 1 หมื่นถึง 2 แสนบาท หรือจําคุกตั้งแต่หนึ่งเดือนถึงหนึ่งปี หรือได้รับโทษทั้งจําทั้งปรับ สําหรับผู้ที่ต้องการทราบว่าผู้ว่าจ้างปฏิบัติถูกต้องตามกฎหมายหรือไม่สอบถามได้ที่สํานักงานสวัสดิการและคุ้มครองแรงงานกรุงเทพมหานครพื้นที่ 1 ถึง 10 สํานักงานสวัสดิการและคุ้มครองแรงงานจังหวัดทุกจังหวัด หรือโทรศัพท์สายด่วน 1506 กด 3